CELEX: 62018TA0151
Language: el
Date: 2020-10-28 00:00:00
Title: Υπόθεση T-151/18: Απόφαση του Γενικού Δικαστηρίου της 28ης Οκτωβρίου 2020 — Ben Ali κατά Συμβουλίου (Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Τυνησία – Μέτρα ληφθέντα κατά προσώπων υπεύθυνων για υπεξαίρεση δημοσίου χρήματος και κατά προσώπων και οντοτήτων που συνδέονται με αυτά – Κατάλογος των προσώπων, οντοτήτων και φορέων κατά των οποίων ισχύει η δέσμευση των κεφαλαίων – Διατήρηση του ονόματος του προσφεύγοντος στον κατάλογο – Δικαιώματα άμυνας – Δικαίωμα αποτελεσματικής δικαστικής προστασίας – Εύλογο χρονικό διάστημα εκδικάσεως – Αρκούντως βάσιμα στοιχεία – Προθεσμίες ασκήσεως προσφυγής – Δικαστική αρωγή – Ανασταλτικό αποτέλεσμα – Παραδεκτό – Προϋποθέσεις)

21.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 443/19
            
         
      Απόφαση του Γενικού Δικαστηρίου της 28ης Οκτωβρίου 2020 — Ben Ali κατά Συμβουλίου
      (Υπόθεση T-151/18) (1)
      
      (Κοινή εξωτερική πολιτική και πολιτική ασφάλειας - Περιοριστικά μέτρα λόγω της κατάστασης στην Τυνησία - Μέτρα ληφθέντα κατά προσώπων υπεύθυνων για υπεξαίρεση δημοσίου χρήματος και κατά προσώπων και οντοτήτων που συνδέονται με αυτά - Κατάλογος των προσώπων, οντοτήτων και φορέων κατά των οποίων ισχύει η δέσμευση των κεφαλαίων - Διατήρηση του ονόματος του προσφεύγοντος στον κατάλογο - Δικαιώματα άμυνας - Δικαίωμα αποτελεσματικής δικαστικής προστασίας - Εύλογο χρονικό διάστημα εκδικάσεως - Αρκούντως βάσιμα στοιχεία - Προθεσμίες ασκήσεως προσφυγής - Δικαστική αρωγή - Ανασταλτικό αποτέλεσμα - Παραδεκτό - Προϋποθέσεις)
      (2020/C 443/22)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Slim Ben Tijani Ben Haj Hamda Ben Ali (Verneuil-l’Étang, Γαλλία) (εκπρόσωπος: K. Lara, δικηγόρος)
      
         Καθού: Συμβούλιο της Ευρωπαϊκής Ένωσης (εκπρόσωποι: S. Lejeune, A. Jaume και V. Piessevaux)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως (ΚΕΠΠΑ) 2018/141 του Συμβουλίου, της 29ης Ιανουαρίου 2018, για την τροποποίηση της απόφασης 2011/72/ΚΕΠΠΑ του Συμβουλίου για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ 2018, L 25, σ. 38), της αποφάσεως (ΚΕΠΠΑ) 2019/135 του Συμβουλίου, της 28ης Ιανουαρίου 2019, για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ 2019, L 25, σ. 23), και της αποφάσεως (ΚΕΠΠΑ) 2020/117 του Συμβουλίου της 27ης Ιανουαρίου 2020 σχετικά με την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ 2020, L 22, σ. 31), καθόσον οι αποφάσεις αυτές αφορούν τον προσφεύγοντα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση (ΚΕΠΠΑ) 2018/141 του Συμβουλίου, της 29ης Ιανουαρίου 2018, για την τροποποίηση της απόφασης 2011/72/ΚΕΠΠΑ του Συμβουλίου για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία, και την απόφαση (ΚΕΠΠΑ) 2019/135 του Συμβουλίου, της 28ης Ιανουαρίου 2019, για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία, καθόσον οι αποφάσεις αυτές αφορούν τον Slim Ben Tijani Ben Haj Hamda Ben Ali.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Το Συμβούλιο της Ευρωπαϊκής Ένωσης φέρει, πέραν των δικαστικών εξόδων του, και τα έξοδα στα οποία υποβλήθηκε ο S. Ben Ali.
               
            
         (1)  EE C 263 της 5.8.2019.